**Kollégiumi felvételi eljárás**

**Dunaújvárosi SZC Kollégiumai**

A szabad iskolaválasztás mellett a szabad kollégiumválasztás joga is mindenkit megillet.

A Dunaújvárosi Szakképzési Centrum által üzemeltetett kollégiumok:

Dunaújvárosi SZC Lorántffy Kollégium

 2400 Dunaújváros, Bocskai u. 1/a.

 Tel: 06/25 410-047

Dunaújvárosi SZC Rudas Kollégium

 2400 Dunaújváros, Római körút 47-49.

 Tel: 06/25 510-290

Azoknak a középiskolásoknak a jelentkezését várjuk, akik dunaújvárosi középiskolákban folytatják tanulmányaikat, továbbá fárasztó és időigényes számukra a középiskolába való mindennapos bejárás.

A kollégiumi elhelyezésért nem kell fizetni, csak az étkezés térítésköteles (igény szerint napi háromszori étkezést tudunk biztosítani).

A tanulók kollégiumi jogviszonya – kivéve a jogszabályban meghatározott eseteket – egy tanévre szól (Nkt. 52. § (4)).

1. **Kollégiumi jogviszony keletkezése**

A Dunaújvárosi SZC Kollégiumával kollégiumi jogviszonyt létesíthet:

* a Dunaújvárosi SZC dunaújvárosi középiskoláinak tanulói jogviszonyban lévő diákja
* Dunaújváros azon középiskolájának, általános iskolájának tanulói jogviszonyban lévő diákja, amely iskola fenntartójával a Dunaújvárosi SzC együttműködési megállapodást kötött.

Ha a kollégiumba jelentkező tanulók száma meghaladja a felvehetők számát, akkor az alábbi szabályok szerint történik a jelentkezők rangsorolása:

Szabad férőhelyek esetén a felvételi sorrend:

1. a Dunaújvárosi SZC dunaújvárosi középiskoláinak tanulói jogviszonyban lévő diákjai: Dunaferr, Hild, Kereskedelmi, Lorántffy, Rudas iskola,
2. a Dunaújvárosi Tankerületi Központ általános és középiskoláinak tanulói jogviszonyban lévő diákjai,
3. a Dunaújvárosban működő egyéb fenntartású iskolák általános és középiskoláinak tanulói jogviszonyban lévő diákjai.

Indokolt esetben (rossz egészségügyi vagy lakáskörülmények, gyámhatósági határozat esetén) fel lehet venni a városban lakó tanulókat is, amennyiben szabad férőhely van.

A kollégiumi jogviszony a tanulói jogviszony fennállásáig mindig egy tanévre szól.

1. **A kollégiumi felvétel**
2. A kollégiumba való felvételt a kiskorú tanuló szülei a kollégiumot működtető iskola igazgatójához benyújtott egyéni kérelemmel kérhetik. A benyújtott kérelmeket az iskolák a kiválasztott kollégiumba kötelesek továbbítani. Nagykorú, nappali tagozatos középiskolás tanuló közvetlenül kérheti felvételét a kollégiumba. Szülői jóváhagyás az ő esetében nem szükséges.
3. A kollégiumi felvételt kérők a kollégium által rendszeresített formanyomtatvány (Jelentkezési lap) kitöltésével jelenthetik be kollégiumi igényüket.
4. A kollégiumi felvételről a kollégiumot működtető iskola igazgatója dönt. A szorgalmi időszakon kívül beadott kérelmek esetén a beiratkozási időszakot befejezően 15 munkanapon belül, a szorgalmi időszakban a jelentkezési lap beérkezésétől számított 5 munkanapon belül készül el a határozat.
5. A kollégiumi felvételről vagy elutasításról a kollégiumot működtető iskola igazgatója határozatot köteles hozni, és arról a szülőt, ill. gondviselőt köteles írásban értesíteni. A határozat tartalmazza a fellebbezési joggal kapcsolatos tájékoztatást.
6. A határozat elleni fellebbezést a közléstől számított 15 napon belül kell a kollégiumot működtető iskola igazgatójához benyújtani. A fellebbezés továbbítására és a másodfokú határozat közlésére az államigazgatási eljárás szabályai az érvényesek.
7. Helyhiány esetén a tanuló (kiskorú esetén szülője, gondviselője) élhet azon jogával is, hogy felvételi kérelmét fenntartja. Ebben az esetben várakozó listára kerül a tanuló, és amennyiben lesz szabad férőhely, úgy az iskola igazgatója értesíti a lehetőségről. A várakozási listán a kérelmek beérkezési sorrendben kapnak helyet.
8. A kollégiumi beköltözés tudnivalóit beiratkozáskor kapják meg a tanulók. A beköltözés mindig a tanítás első napját megelőző napon történik.
9. Amennyiben a tanuló a tanév első napjáig mégsem foglalja el a számára fenntartott helyet, nem jelzi írásban fenntartással kapcsolatos kérését, úgy az adott hely szabaddá válik, és más tanulóval kerül betöltésre.
10. Érettségi utáni képzésben (13-14. évf.) résztvevő vagy nagykorú tanulókat abban az esetben tudunk felvenni, amennyiben az érettségi előtti képzésben résztvevők vagy kiskorú tanulók nem töltik be a rendelkezésre álló helyeket.
11. A másodszakmás (másodtechnikus) képzésben részt vevő tanulók a vonatkozó jogszabályokban meghatározott feltételek szerint, térítési díj megfizetésével vehetik igénybe a kollégiumi elhelyezést. A térítési díjat a fenntartó határozza meg. A kollégiumot működtető iskola igazgatója a díjat a fenntartó által meghatározott szabályok alapján csökkentheti, illetve elengedheti.
12. A felvételt nyert tanulók csoportba sorolásáról a nevelőtestület egyeztetése/javaslata után az igazgató dönt. A csoportok élén csoportvezető tanár áll, aki közvetlen, napi kapcsolatban van a tanulókkal. A csoportlétszám átlaga 22 fő/csoport.
13. „A gyámhatóság kezdeményezésére a tanulót fel kell venni a kollégiumba. Fel kell venni a kollégiumba azt a nappali rendszerű iskolai oktatásban részt vevő tanulót, akinek gyermekotthoni elhelyezése nagykorúság miatt szűnt meg.” (Nkt. 52. § (3)) Dunaújvárosi állandó lakóhellyel rendelkező tanuló akkor is felvehető, ha iskolájának igazgatója, illetve osztályfőnöke a gyermek személyiségfejlődése érdekében annak kollégiumi elhelyezését írásban kezdeményezi, vagy valamely programban nyert felvételt.
14. A nem magyar állampolgárságú tanulók felvételénél az Nkt. 92. §-ában foglaltak az irányadók. Ha a Magyarország területén élő, tartós tartózkodási engedéllyel nem rendelkező kiskorú nem magyar állampolgár kéri felvételét a kollégiumba, igazolnia kell, hogy a szülői felügyelettel kapcsolatos feladatokat ki látja el, továbbá, hogy a felmerülő kiadásokról (étkezési térítési díj stb.) ki gondoskodik.
15. A tanuló személyes adatait az erre a célra rendszeresített beköltözési „Adatlap” c. formanyomtatványon közli. Az adatokat a kollégium bizalmasan kezeli, csak a törvény alapján előírt formában és a megfelelő célra használja fel. A tanulónál történő bármilyen adatváltozást a tanév folyamán jelezni kell (pl.: lakcímváltozás, telefonszám megváltozása, ellátatlan családtagok számában beállt változások, iskolaváltás).
16. Az intézmény által kiküldött „Egészségügyi nyilatkozat” szerint a gondviselőnek jelezni kell – a szükséges igazolásokkal együtt – a tanulót érintő különleges bánásmód igénylését (öröklött vagy szerzett betegség, pl.: asztma, allergia, stb.) az adott esetekben szükséges kollégiumi intézkedés végett.
17. A kollégiumba felvett tanulóknak – nevelőtanáraik segítségével – 3 napon belül be kell jelentkezniük a helyi önkormányzat nyilvántartásába. A kollégiumi jogviszony megszűnésekor, de még itt tartózkodásuk alatt ki kell jelentkezni a helyi önkormányzat nyilvántartásából.
18. Az adott tanévre felvett, középfokú, nappali rendszerű oktatásban tovább tanuló kollégista joga a kollégiumi elhelyezés kérése a következő tanévre. E szándékáról a tanév végén a megfelelő formanyomtatványon (Jelentkezési lap) írásban kell nyilatkoznia.
19. A tanuló kollégiumi jogviszonyának következő tanévi megújítási kérelmét a nevelőtestület mérlegeli a kollégiumi komplex követelményrendszer (tanulmányi eredmény, közösségi munka, magatartás) teljesítésének szintje, valamint a szociális, ill. családi helyzet alapján, majd az igazgató dönt a felvételről.
20. **Kollégiumi jogviszony megszüntetése**
21. Amennyiben a tanuló a jelentkezési lapján feltüntetett iskolával megszünteti a tanulói jogviszonyát, akkor a kollégiumi jogviszonya is megszüntetésre kerül.
22. Iskolaváltás esetén a tanuló újra kérheti felvételét a kollégiumba.
23. Ha a kollégiumi ellátásban részesülő tanuló súlyos vagy sorozatos fegyelmi vétségeket követ el, akkor a nevelőtestület határozata alapján, az igazgató megszüntetheti a kollégiumi jogviszonyát.

Dunaújváros, 2022. június 15.

|  |  |
| --- | --- |
| …………………………….…………….Marczona TamásigazgatóDunaújvárosi SZC Lorántffy ZsuzsannaTechnikum és Kollégium | ……………………………………………..Szemenyei IstvánigazgatóDunaújvárosi SZC RudasKözgazdasági Technikum és Kollégium |